
Narva Kreenholmi Gümnaasiumi hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti uued asutuse hoolekogu liikmed. Uus hoolekogu koosseis esitati kinnitamiseks 22.03.2023. a kirjaga nr 6-4/481.
Ühe asutusena tegutseva põhikooli ja gümnaasiumi hoolekogu koosseisu kuulub kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

2. Õiguslikud alused
2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu kooli pidaja kehtestatud korras.
2.2 Narva Linnavolikogu 25.11.2010. a määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
2.3 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
Moodustada Narva Kreenholmi Gümnaasiumi (registrikood 75008605) hoolekogu koosseisus:
Jelena Pahhomova

- kooli pidaja esindaja

Anžela Lintsen

- õppenõukogu esindaja (põhikooli õpetajate esindaja)

Konstantin Kondratjev
- õppenõukogu esindaja (gümnaasiumi õpetajate esindaja)
Andrei Zubovski

- õpilasesinduse nimetatud esindaja

Pavel Kudrjavtsev

- õpilaste esindaja
Tatjana Udovichenko

- vilistlaste esindaja

Viktoria Lutus


- vilistlaste esindaja
Stanislav Maksimov

- põhikooliõpilaste vanemate esindaja
Andrei Einasmaa

- põhikooliõpilaste vanemate esindaja

Jelena Lang


- põhikooliõpilaste vanemate esindaja

Svetlana Kamanina

- gümnaasiumiõpilaste vanemate esindaja

Jelena Golubeva

- kooli toetavate organisatsioonide esindaja
4. Rakendussätted 
4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 04.01.2023. a korraldus nr 16-k „Narva Kreenholmi Gümnaasiumi hoolekogu moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
Katri Raik
Linnapea

